
ОБЩИНА СИМИТЛИ,ОБЛАСТ БЛАГОЕВГРАД
   ПК 2730, гр. Симитли, ул. “Хр. Ботев” № 27, тел. 0748/72138,72157, oba@simitli.bg
Съгласно чл. 26, ал. 4, от Закона за нормативните актове, в срок от 30 календарни дни, считано от датата на публикуване, Община Симитли предоставя възможност на всички заинтересовани лица да направят своите предложения и становища по проекта на изменение на Наредбата на Общински съвет – Симитли за определяне размера на местните данъци на територията на Община Симитли на e-mail: obа@simitli.bg или в деловодството на Община Симитли, ул. „Христо Ботев“ № 27.
ДОКЛАД С МОТИВИ:
1. Причини, налагащи изменението на Наредбата на Общински съвет – Симитли за определяне размера на местните данъци на територията на Община Симитли:  

Общината като основна административно-териториална единица със своя собственост и бюджет има отговорността и задължението да се грижи за развитието и благосъстоянието на градската среда и повишаване качеството на живот в нея. За да изпълнява тези отговорности тя трябва да разполага с необходимите финансови средства. Местните данъци по своя характер представляват имуществени данъци, какъвто източник на финансиране са те. Съгласно разпоредбата на чл.1, ал.2 от Закона за местните данъци и такси /ЗМДТ/, Общинския съвет определя с наредба размера на местните данъци при условията, по реда и в границите определени с него. С оглед защита на обществения интерес тези правомощия на общинския съвет се лимитират от минимални и максимални граници, установени от законодателя за всеки вид местен данък. С предоставянето на общините на правото да определят размерите на местните данъци се продължава процеса на финансовата децентрализация и се укрепва местното самоуправление, тъй като най-голямо значение за развитието на процеса е повишаването на финансовата самостоятелност и автономност на общините.

Предвид настъпилите промени във външната среда и икономическата обстановка, се налага община Симитли да откликне на динамиката, съществуваща в развоя на обществените отношения и да бъде извършено актуализиране на местните данъци. Предлаганите изменения засягат размера на данъци, които следва да влязат в сила, считано от 01.01.2026 г., а съгласно чл.1, ал.3 и ал.4 от ЗМДТ, когато до края на предходната година общинския съвет не е определил размера на местните данъци за текущата година, те се събират на базата на действащия размер към 31 декември на предходната година и не се допускат изменения в приетите от общинския съвет размер и начин на определяне на местните данъци в течение на годината.

2. Цели, които се поставят с изменението на Наредбата на Общински съвет – Симитли за определяне размера на местните данъци на територията на Община Симитли:

С предложените промени на Наредбата на Общински съвет - Симитли за определяне на местните данъци на територията на Община Симитли, се цели повешаване на собствените приходи в бюджета на Община Симитли и постигане на очакваните резултати посочени в т. 4 от настоящите мотиви.
3. Финансови и други средства, необходими за изменението на Наредбата на Общински съвет – Симитли за определяне размера на местните данъци на територията на Община Симитли: 

За прилагането на предложените промени в Наредбата на Общински съвет – Симитли за определяне размера на местните данъци на територията на Община Симитли не се изисква допълнителен финансов ресурс.
4. Очаквани резултати от изменение и допълнение на Наредба за определяне размера на местните данъци на територията на Община Симитли.

Тези допълнителни средства ще позволят на Община Симитли да работи активно и целенасочено за удовлетворяване на очакванията на жителите по редица важни направления.
5. Анализ на съответствие с правото на Европейския съюз:

Предлаганият проект за изменение и допълнение на Наредба за определяне размера на местните данъци на територията на Община Симитли е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя, предвид съответствието на проекта на Наредбата с основния нормативен акт /ЗМДТ/ и други закони, предвиждащи изискване и правомощия за събиране на данъци, както и тяхното образуване.

